techiaith/cofnodycynulliad_en-cy huggingface dataset:
English: I'd like to thank the Member for his questions and say I do hope that a conclusion will be reached very soon on this matter. The Member is also right that we need to distinguish between S4C's move and the entirety of Yr Egin project, which is an ambitious creative industries hub for Carmarthen. In terms of S4C funding for its share of the project, S4C has already indicated that it believes it is fully funding its share of the development. In terms of the additional resource as well, it was the original intention for Trinity Saint David to draw down structural funds to meet what is now the shortfall, but the allocation of significantly lower sums to the regional infrastructure priority for structural funds means that this money is no longer an option, so the Welsh Government has been approached to see and determine whether we would be able to grant aid to the development to meet the indicated shortfall. I do applaud the university for its ambition to drive social and cultural, and, indeed, economic development in the region, and I think it's worth noting that both SA1 and phase 2 of Yr Egin have both secured the support of the city region board for development.
Welsh: Hoffwn ddiolch i'r Aelod am ei gwestiynau a dweud fy mod i'n gobeithio y deuir i gasgliad yn fuan iawn ar y mater hwn. Mae'r Aelod hefyd yn gywir bod angen i ni wahaniaethu rhwng S4C yn symud a chyfanrwydd prosiect Yr Egin, sy'n ganolbwynt uchelgeisiol i ddiwydiannau creadigol yng Nghaerfyrddin. O ran cyllid S4C ar gyfer ei chyfran o'r prosiect, mae S4C eisoes wedi nodi ei bod yn credu ei bod yn ariannu ei chyfran hi o'r datblygiad yn llawn. O ran y cyllid ychwanegol hefyd, y bwriad gwreiddiol oedd bod y Drindod Dewi Sant yn darparu cronfeydd strwythurol i ddiwallu yr hyn sydd erbyn hyn yn ddiffyg, ond mae'r symiau sylweddol is a ddyrannwyd i'r flaenoriaeth seilwaith rhanbarthol ar gyfer cronfeydd strwythurol yn golygu nad yw'r arian hwn yn ddewis bellach, felly mae Llywodraeth Cymru wedi cael cais i ystyried a phenderfynu a fyddem ni'n gallu rhoi cymorth grant i'r datblygiad i ateb y diffyg a nodwyd. Cymeradwyaf y brifysgol am ei huchelgais i hybu datblygiad cymdeithasol a diwylliannol, ac, yn wir, economaidd, yn yr ardal, a chredaf ei bod yn werth nodi bod SA1 a cham 2 Yr Egin wedi cael cefnogaeth bwrdd y ddinas-ranbarth ar gyfer y datblygu.
English: S4C makes a contribution, not just culturally to Wales but economically through the injection of over £81 million, and much of this money goes towards paying small media companies to feed the channel, as happened in Cardiff over many years. What we've seen is a very prosperous industry developing. Will the Cabinet Secretary explain how Welsh Government is going to ensure that the local economic potential transferring from Cardiff to Carmarthen will be realised if Yr Egin centre is not developed and funded by the Welsh Government?
Welsh: Mae S4C yn gwneud cyfraniad, nid jest yn ddiwylliannol i Gymru ond yn economaidd trwy chwistrelliad o dros £81 miliwn, ac mae llawer o'r arian yma yn mynd tuag at dalu nifer o fusnesau cyfryngau bychan i fwydo'r sianel, fel y digwyddodd yng Nghaerdydd dros y blynyddoedd. Beth yr ydym ni wedi ei weld yw diwydiant llewyrchus yn datblygu. A wnaiff Ysgrifennydd y Cabinet egluro sut mae Llywodraeth Cymru yn mynd i sicrhau bod potensial economaidd lleol y mudo o Gaerdydd i Gaerfyrddin yn mynd i gael ei wireddu os nad yw canolfan Yr Egin yn mynd i gael ei datblygu a'i hariannu gan y Llywodraeth yng Nghymru?
English: I'd like to thank Eluned Morgan for her question. Just as Simon Thomas indicated, the creative industries are of enormous benefit to the Welsh economy. They are growing faster here in Wales than anywhere else in the UK, bar London, and it's our intention to ensure that the creative industries go from strength to strength. The Government has a proud record, I believe, in supporting the creative industries, and, in particular, Welsh-language television and film. The project is indeed promising considerable economic benefits, above and beyond S4C's move, and Trinity's ambition is to build on S4C's decision to move to Carmarthen. For example, there could be other anchor tenants in Yr Egin, including Boom, Gorilla and the BBC. It's also worth reflecting on the fact that the SA1 partnership has already been able to turn £300,000 of Welsh Government revenue support into £5 million in capital investment, 50 new jobs and five business start-ups. So, as I've already said, officials have been in discussions with Trinity for some time. It's my hope that a conclusion to those discussions can take place, but investment must be delivered on the basis of adding value, and that's what we're going to be determining through examining the business case.
Welsh: Hoffwn ddiolch i Eluned Morgan am ei chwestiwn. Yn union fel y nododd Simon Thomas, mae'r diwydiannau creadigol o fudd enfawr i economi Cymru. Maen nhw'n tyfu'n gynt yng Nghymru nag yn unman arall yn y DU, ac eithrio Llundain, a'n bwriad yw sicrhau bod y diwydiannau creadigol yn mynd o nerth i nerth. Mae gan y Llywodraeth hanes balch, yn fy marn i, o gefnogi'r diwydiannau creadigol, ac, yn benodol, teledu a ffilm cyfrwng Cymraeg. Mae'r prosiect yn sicr yn addo buddiannau economaidd sylweddol, ymhell y tu hwnt i S4C yn symud, ac uchelgais y Drindod yw manteisio ar benderfyniad S4C i symud i Gaerfyrddin. Er enghraifft, gallai fod prif denantiaid eraill yn Yr Egin, gan gynnwys Boom, Gorilla a'r BBC. Mae'n werth ystyried hefyd y ffaith fod y bartneriaeth SA1 eisoes wedi gallu troi £300,000 o gymorth refeniw gan Lywodraeth Cymru yn £5 miliwn o fuddsoddiad cyfalaf, yn 50 o swyddi newydd ac yn bum busnes newydd. Felly, fel yr wyf eisoes wedi'i ddweud, mae swyddogion wedi bod yn trafod â'r Drindod ers peth amser. Rwy'n gobeithio y gall y trafodaethau hynny ddod i ddiweddglo, ond mae'n rhaid cyflawni buddsoddiad ar y sail o ychwanegu gwerth, a dyna'r hyn y byddwn yn penderfynu arno trwy archwilio'r achos busnes.
English: I think the location in Carmarthen is likely to stimulate the use of the Welsh language within the economy, as it would wherever it's situated in Wales. But, of course, this particular county has faced some fragility in the robustness of its growth of the Welsh language and has had some difficulties with its Welsh in education statutory plans in the past. So, the location of Yr Egin in this particular part of Wales, I think, perhaps does add that extra value that you were talking about in your closing comments just now. I also realise that you've mentioned the city deal, and while, perhaps, when we talk about Wylfa B, the role of the Welsh language in the north-east of Wales is much more to the forefront, I'm afraid to say, than it is with the city deal, despite the comments that you've made at the moment. So, would you agree with me that, actually, having this particular facility in this part of Wales brings extra value to the city deal, as it will be located in a part of Wales where growth in the Welsh language is something we should be looking for - new growth, as opposed to protecting existing use of the language in daily life? Thank you.
Welsh: Rwy'n credu bod y lleoliad yng Nghaerfyrddin yn debygol o ysgogi'r defnydd o'r Gymraeg yn yr economi, fel y byddai'n ei wneud lle bynnag y'i lleolir yng Nghymru. Ond, wrth gwrs, bu rhywfaint o freuder yn y sir benodol hon o ran cadernid twf y Gymraeg ac mae wedi cael rhai anawsterau yn ei chynlluniau statudol Cymraeg mewn addysg yn y gorffennol. Felly, mae lleoli Yr Egin yn y rhan benodol hon o Gymru, yn fy marn i, efallai yn ychwanegu'r gwerth ychwanegol yr oeddech chi'n sôn amdano yn eich sylwadau wrth gloi yn y gan yna. Rwyf hefyd yn sylweddoli eich bod wedi crybwyll y fargen ddinas, ac er, efallai, wrth sôn am Wylfa B, bod y Gymraeg yn y gogledd-ddwyrain yn llawer mwy amlwg, mae arnaf ofn, nag y mae yn y fargen ddinas, er gwaethaf y sylwadau yr ydych newydd eu gwneud. Felly, a fyddech chi'n cytuno â mi, mewn gwirionedd, bod cael y cyfleuster penodol hwn yn y rhan hon o Gymru yn rhoi gwerth ychwanegol i'r fargen ddinas, gan y bydd wedi ei leoli mewn rhan o Gymru lle mae twf y Gymraeg yn rhywbeth y dylem fod yn chwilio amdano - twf newydd, yn hytrach na gwarchod y defnydd presennol o'r iaith mewn bywyd bob dydd? Diolch.
English: I'd like to thank Suzy Davies for her questioning and say that I'd be keen to look at new growth of the Welsh language and businesses that support the Welsh language anywhere in Wales, whether it's in north-west, south-west, south-east or mid and west Wales, anywhere across Wales. So, I'm keen to support any project that can deliver economic, cultural and social benefits to the communities in which it is based, but it must be viable and deliverable.
Welsh: Hoffwn ddiolch i Suzy Davies am ei chwestiynau a dweud y byddwn i'n awyddus i edrych ar dwf newydd yn y Gymraeg a busnesau sy'n cefnogi'r Gymraeg mewn unrhyw le yng Nghymru, boed hynny yn y gogledd-orllewin, y de-orllewin, y de-ddwyrain neu'r canolbarth a'r gorllewin, mewn unrhyw le ledled Cymru. Felly, rwy'n awyddus i gefnogi unrhyw brosiect a all gyflawni manteision economaidd, diwylliannol a chymdeithasol i'r cymunedau y mae wedi'i leoli ynddyn nhw, ond mae'n rhaid iddo fod yn hyfyw ac yn gyflawnadwy.
English: I'm sure you would agree with me that we need to be entirely clear and entirely transparent on this case. There is quite some interest in it. You mentioned that there was a financial deficit for this plan. When did that emerge, and is that different to the negotiations that have been taking place over a period of two years? Are we talking about a more recent development in terms of this deficit that you mentioned? Is the plan to relocate the S4C headquarters reliant on the funding that has been applied for from Welsh Government?
Welsh: Rwy'n siŵr y byddwch chi'n cytuno efo fi fod angen i ni fod yn gwbl eglur, ac yn gwbl dryloyw, ynglŷn â'r achos yma. Mae yna dipyn o ddiddordeb ynddo fo. Roeddech yn sôn bod diffyg ariannol ar gyfer y cynllun yma. Pryd ddaeth hynny i'r amlwg, ac ydy hynny yn wahanol i'r trafodaethau sydd wedi bod yn digwydd ers dwy flynedd? A ydym ni'n sôn am rywbeth newydd, mwy diweddar ynglŷn â'r diffyg ariannol roeddech chi'n sôn amdano? Ac ydy'r cynllun i adleoli pencadlys S4C yn ddibynnol ar yr arian sy'n cael ei geisio ar hyn o bryd gan Lywodraeth Cymru?
English: Well, it is disappointing that a gap in funding was only discovered after the project was publicly announced, but the role of S4C is to add weight to Yr Egin and act as an anchor tenant that can attract more businesses to start up and to prosper from there. And, as I've already said, S4C have been able to demonstrate, through a £3 million up-front rental payment, that their investment in the project is secure, and it's still their intention to move to Carmarthen.
Welsh: Wel, mae'n siomedig mai dim ond ar ôl i'r prosiect gael ei gyhoeddi y sylwyd bod bwlch yn y cyllid, ond swyddogaeth S4C yw ychwanegu rhywbeth o bwys at Yr Egin a gweithredu fel y prif denant a all ddenu rhagor o fusnesau i gychwyn ac i ffynnu yno. Ac, fel yr wyf eisoes wedi'i ddweud, mae S4C wedi gallu dangos, drwy daliad rhent gwerth £3 miliwn ymlaen llaw, bod eu buddsoddiad yn y prosiect yn ddiogel, a'u bod yn dal yn bwriadu symud i Gaerfyrddin.
English: Minister, as far as I can see, Yr Egin will support the Welsh Labour goal and the Welsh Government's goal of new technical hubs in rural areas, and so I'm 100 per cent behind this. The question I would like to ask you - . I'm very well aware that the funding has been in place. I'm very well aware, as I know you are, that S4C carried out due diligence, looked at a number of different locations around Wales, and in the end settled on Carmarthen. I'm very well aware that the intention is to build and create a services industry around it, and to support the work of the film industry in Swansea, and, of course, our own industry here in Cardiff as well, so that we have a long sweep down our southern coast of a creative services industry. Of course, being on the back of a university is absolutely excellent for this. So, Cabinet Secretary, I wonder if you would also perhaps give us a quick indication of the other support packages that Welsh Government might be looking at in order to help to promote a creative services hub based on Yr Egin, based on Carmarthenshire, based on the anchor companies of S4C, and perhaps some of the other companies that you've already mentioned that I know are currently looking at moving into that building, and particularly thinking about apprenticeships, and about retaining young graduates with a lot of talent in west Wales, to carry on developing our cultural and linguistic database, and that essence that is Wales.
Welsh: Weinidog, cyn belled ag y gallaf i weld, bydd Yr Egin yn cefnogi nod Llafur Cymru a nod Llywodraeth Cymru o gael canolfannau technegol newydd mewn ardaloedd gwledig, ac felly rwy'n cefnogi hyn 100 y cant. Y cwestiwn yr hoffwn ei ofyn i chi - . Rwy'n ymwybodol iawn y bu'r cyllid ar gael. Rwy'n ymwybodol iawn, fel y gwn eich bod chithau, bod S4C wedi ymarfer diwydrwydd dyledus, wedi edrych ar nifer o wahanol leoliadau o amgylch Cymru, ac yn y pen draw wedi penderfynu ar Gaerfyrddin. Rwy'n ymwybodol iawn mai'r bwriad yw adeiladu a chreu diwydiant gwasanaethau o'i gwmpas, a chefnogi gwaith y diwydiant ffilm yn Abertawe, ac, wrth gwrs, ein diwydiant ein hunain yma yng Nghaerdydd hefyd, fel bod gennym ddiwydiant gwasanaethau creadigol amlwg ar hyd ein harfordir deheuol. Wrth gwrs, mae bod yn gysylltiedig â phrifysgol yn gwbl ardderchog ar gyfer hyn. Felly, Ysgrifennydd y Cabinet, tybed a wnewch chi hefyd efallai roi syniad cyflym i ni o'r pecynnau cymorth eraill y gallai Llywodraeth Cymru fod yn eu hystyried i helpu i hyrwyddo canolfan gwasanaethau creadigol yn yr Yr Egin, yn seiliedig yn Sir Gaerfyrddin, yn seiliedig ar y prif gwmnïau sef S4C, ac efallai rhai o'r cwmnïau eraill yr ydych eisoes wedi sôn amdanyn nhw y gwn eu bod yn ystyried symud i'r adeilad hwnnw ar hyn o bryd, gan feddwl yn arbennig am brentisiaethau, ac am gadw graddedigion ifanc â chanddynt lawer o dalent yn y gorllewin, i barhau i ddatblygu ein cronfa ddata diwylliannol ac ieithyddol, a'r hanfod hwnnw sy'n gwneud Cymru yr hyn ydyw.
English: It's a very interesting question, and I think it is worth reflecting, not just on this model, but also models that are emerging elsewhere in Wales. For example, we cut the ground recently at the Menai Science Park in north-west Wales, and I think that offers a similar approach where you could have vertically integrated systems that drive the growth of an anchor tenant, be it in north-west Wales, Wylfa Newydd, or in north-east Wales, where we announced a similar advanced manufacturing research institute - Airbus. You can have vertically integrated systems that replicate, to some degree, old models from the past, where you had within a single company, everything built, everything provided for, but then they were hollowed out. In the twenty-first century, the key is going to be in linking in university spaces, integrating university spaces, which can offer open, creative space, with businesses large and small, that are then based on not just feeding the requirements of the major companies, the anchor tenants, but also in driving innovation throughout that network. So, I do think that this model is a very interesting one that we could examine for elsewhere in Wales, but the other point that I would make is that I don't think we can adopt a single model for everywhere in Wales. I think it's essential that we take the unique skills and opportunities that exist in each community and then base this sort of hub growth model on those unique elements of Welsh communities.
Welsh: Mae'n gwestiwn diddorol iawn, ac rwy'n credu bod gwerth ystyried, nid yn unig y model hwn, ond hefyd modelau sy'n dod i'r amlwg mewn mannau eraill yng Nghymru. Er enghraifft, gwnaethom dorri tywarchen yn ddiweddar ym Mharc Gwyddoniaeth Menai yn y gogledd-orllewin, a chredaf fod hynny yn cynnig dull tebyg lle y gellid cael systemau fertigol integredig sy'n hybu twf prif denant, boed hynny yn y gogledd-orllewin, Wylfa Newydd, neu yn y gogledd-ddwyrain, lle y gwnaethom gyhoeddi sefydliad ymchwil gweithgynhyrchu uwch tebyg - Airbus. Gallwch gael systemau fertigol integredig sy'n efelychu, i ryw raddau, hen fodelau o'r gorffennol, lle'r oedd gennych o fewn un cwmni, bopeth wedi'i adeiladu, popeth wedi'i ddarparu, ond newidiodd hynny wedyn. Yn yr unfed ganrif ar hugain, yr hyn a fydd yn allweddol fydd cysylltu mannau prifysgol, integreiddio mannau prifysgol, a all gynnig mannau agored, creadigol, gyda busnesau mawr a bach, a fydd wedyn yn cael eu seilio nid yn unig ar gyflenwi gofynion y prif gwmnïau, y prif denantiaid, ond a fydd hefyd yn hybu arloesedd ar draws y rhwydwaith. Felly, rwy'n credu bod y model hwn yn un diddorol iawn y gallem ei ystyried ar gyfer rhywle arall yng Nghymru, ond y pwynt arall yr hoffwn ei wneud yw nad wyf i'n credu y gallwn ni fabwysiadu un model i bob man yng Nghymru. Rwy'n credu ei bod yn hanfodol i ni gymryd y sgiliau a'r cyfleoedd unigryw sydd ar gael ym mhob cymuned, ac wedyn seilio'r math hwn o fodel twf canolfan ar yr elfennau unigryw hynny ar gymunedau Cymru.
English: And finally, Adam Price.
Welsh: Ac yn olaf, Adam Price.
English: Of course, I do urge the Cabinet Secretary to invest in the south-west, in the creative industries. We've seen industry here in Cardiff with Gloworks - maybe Gloworks 2 might be on the horizon - and Pontio in Bangor. We need investment in the creative industries in every part of Wales, and we wish to see that in the south-west too. May I ask him - ? I want to see every part of Wales succeeding, so may I ask him, as he assesses the new economic strategy for Wales, to look at the positive role that relocations can play? He has expressed his intention to have the headquarters of the development bank in north Wales and I support that. Why can't we have the new Welsh revenue authority in the north-west in order to compensate for those jobs that have been lost at HMRC there? Can we have a pan-Wales national scheme? There was some kind of basis for it in the spatial plan, but, unfortunately, that's gone off the agenda. Can we have that back in the centre as a core part of our economic strategy, so that we can see investments in every part of Wales, and the public sector, where it can, playing its role in that?
Welsh: Wrth gwrs, rwyf yn annog yr Ysgrifennydd Cabinet i fuddsoddi yn y de-orllewin, yn y diwydiannau creadigol. Rydym wedi gweld buddsoddiad fan hyn yng Nghaerdydd yn Gloworks - Gloworks 2 efallai ar y gorwel - a Pontio ym Mangor. Mae eisiau buddsoddi yn y diwydiannau creadigol ym mhob rhan o Gymru, ac mae eisiau gweld hynny yn y de-orllewin. A gaf ofyn iddo fe - ? Rwyf eisiau gweld pob rhan o Gymru yn llwyddo, felly a gaf ofyn iddo fe i edrych, wrth iddo fe asesu y strategaeth economaidd newydd i Gymru, ar y rôl bositif y mae ad-leoliadau yn gallu cyflawni? Mae e wedi mynegi y bwriad, wrth gwrs, i gael pencadlys y banc datblygu yng ngogledd Cymru, ac rwy'n cefnogi hynny o beth. Pam na allwn ni gael yr awdurdod refeniw Cymreig newydd yn y gogledd-orllewin, wrth gwrs, i wneud yn iawn am y swyddi sydd wedi cael eu colli yno drwy Gyllid y Wlad? Ac, a ydym ni'n gallu cael cynllun cenedlaethol i Gymru gyfan? Roedd yna seiliau iddo fe yn y cynllun gofodol - y 'spatial plan' - ac, yn anffodus, mae hynny wedi mynd off yr agenda. A allwn ni gael hynny nôl yn greiddiol, fel rhan o'n strategaeth economaidd, fel ein bod ni'n gallu gweld buddsoddiadau ym mhob rhan o Gymru a'r sector cyhoeddus, lle mae'n gallu, yn chwarae ei ran yn hynny?
English: I'd like to thank Adam Price for his questions, and say that I do think he's absolutely right. First of all, I think there's a temptation for many - well, for all of us - to speak as backbenchers on behalf of our respective regions and constituencies. But it's essential to recognise that there are opportunities to drive wealth creation all across Wales. Whilst today we are talking primarily about Carmarthen, I do think that the creative industries offer opportunities the length and breadth of the country, as do other key sectors. I would agree with Adam Price that decentralising and relocating, particularly public sector organisations, out to areas where economic growth can then be driven by their presence is absolutely essential. I think it will be an interesting element of the work of officials at the moment, concerning the economic strategy, in terms of how we use the public pound and the public sector to drive growth in the private sector, where there is potential, but there isn't yet that spark that is required to get the sectoral growth actually driven.
Welsh: Hoffwn ddiolch i Adam Price am ei gwestiynau, a dweud fy mod i'n credu ei fod yn hollol iawn. Yn gyntaf, credaf fod temtasiwn i lawer - wel, i bob un ohonom - siarad fel aelodau'r meinciau cefn ar ran ein rhanbarthau a'n hetholaethau priodol. Ond mae'n hanfodol i gydnabod y ceir cyfleoedd i hybu'r broses o greu cyfoeth ledled Cymru. Er ein bod yn sôn yn bennaf heddiw am Gaerfyrddin, rwyf yn credu bod y diwydiannau creadigol yn cynnig cyfleoedd ar hyd a lled y wlad, fel y mae sectorau allweddol eraill. Rwyf yn cytuno ag Adam Price fod adleoli a diganoli, yn arbennig sefydliadau'r sector cyhoeddus, i ardaloedd lle y gall twf economaidd wedyn gael ei sbarduno gan eu presenoldeb, yn gwbl hanfodol. Rwy'n credu y bydd hyn yn elfen ddiddorol o waith swyddogion ar hyn o bryd, sy'n ymwneud â'r strategaeth economaidd, o ran sut yr ydym yn defnyddio arian cyhoeddus a'r sector cyhoeddus i sbarduno twf yn y sector preifat, lle y ceir potensial, ond nad oes yr ysgogiad angenrheidiol hwnnw eto i sbarduno'r twf yn y sectoraidd mewn gwirionedd.
English: S4C at the moment is based in my constituency, on the Llanishen trading estate in Cardiff North. I have to be absolutely honest, I regret that it's leaving and I have said that in this Chamber before. I think it is a mistaken decision. One of the things I am concerned about is that any grant that does go to Trinity St David's is not going to subsidise S4C, because broadcasting is not devolved. I think it would be a big mistake if this Government was to use grant money when it really should be a Westminster Government department that should be doing that. So, I wonder whether the Cabinet Secretary could clarify that. And could he clarify how dependent the development in Trinity St David's is on S4C going there?
Welsh: Mae S4C ar hyn o bryd wedi'i lleoli yn fy etholaeth i, ar ystâd fasnachu Llanisien yng Ngogledd Caerdydd. Mae'n rhaid i mi fod yn hollol onest, yr wyf yn gresynu ei bod yn gadael ac rwyf wedi dweud hynny yn y Siambr hon o'r blaen. Rwy'n credu bod y penderfyniad yn gamgymeriad. Un o'r pethau sy'n fy mhoeni yw na fydd unrhyw grant a roddir i'r Drindod Dewi Sant yn golygu cymhorthdal i S4C, gan nad yw darlledu wedi'i ddatganoli. Rwy'n credu y byddai'n gamgymeriad mawr i'r Llywodraeth hon ddefnyddio arian grant pan mai Llywodraeth San Steffan ddylai fod yn gwneud hynny mewn gwirionedd. Felly, tybed a all Ysgrifennydd y Cabinet egluro hynny. Ac a wnaiff egluro pa mor ddibynnol yw'r datblygiad yn y Drindod Dewi Sant ar S4C yn symud yno?